สวัสดีค่ะ เมื่อหลายเดือนก่อนเราใช้ครีมสำหรับโกนขนรักแร้แล้วเกิดอาการแสบที่ผิวบริเวณนั้นเลยทำการล้างออกทันที ตั้งแต่นั้นมาก็มีอาการคันบริเวณรักแร้และผิวดูหยาบๆ เป็นมาประมาณ 4-5 เดือนแล้วค่ะ อยากทราบมีวิธีไหนที่จะทำให้หายไหมคะ จำเป็นต้องไปพบแพทย์รึป่าว ขอบค่ะ
สวัสดีค่ะ อาการคันและแสบผิวบริเวณที่โกนขนรักแร้ และมีการใช้ครีมโกนขนรักแร้ ดังกล่าวมา อาจเป็นอาการผิวหนังอักเสบจากการระคายสัมผัส การแพ้สัมผัสเช่นแพ้สารใดๆที่อยู่ในครีมที่ใช้ รูขุมขนที่อักเสบ หรือเป็นการบาดเจ็บ การถลอก ทำให้เกิดแผลตื้นๆที่ผิวหนัง ทำให้รู้สึกแสบเมื่อสัมผัสได้แต่หากเป็นมาถึง 4-5 เดือนแล้วนั้น คิดถึงว่าอาจจะเป็นภาวะที่ค่อนข้างเรื้อรัง เช่นผิวหนังอักเสบแบบระคายสัมผัสที่ยังสัมผัสสารที่ยังระคายอยู่เรื่อยๆตลอด ความอับชื้น การติดเชื้อราหรือเชื้อแบคทีเรียแทรกซ้อนก็อาจเกิดขึ้นได้หากคันมาก มีผื่นแดง เป็นมาเรื้อรัง ควรไปพบแพทย์เพื่อตรวจเพิ่มเติม ในเบื้องต้น หลีกเลี่ยงการโกนขน การใช้ผลิตภัณฑ์ใดๆที่กระตุ้นให้มีอาการ